Hvis du investerer i aktier eller aktiebaserede investeringsfonde på en konto hos os, bliver børn under 18 år beskattet af aktieindkomst på samme måde som voksne. Her vil det altså typisk være en fordel at starte med at spare op med en traditionel børneopsparing, hvor barnet ikke bliver beskattet af afkastet. Her kan du dog kun indskyde op til 6.000 kr. årligt og 72.000 kr. i alt (2022). Endnu en skattemæssig krølle er, at beskatningen af udbytter på en konto i Nordnet afhænger af, om værdipapirerne er købt for barnets egne midler eller er givet som gave – og hvem gaven i givet fald er fra. Er det barnets egen opsparing eller gave fra fx bedsteforældre, vil barnet selv blive beskattet af udbytter. Er investeringerne en gave fra forældre, vil det være forældrene, der beskattes af udbytter, mens barnet beskattes af kursgevinster. Dette er noget, som forældrene selv skal indberette til Skattestyrelsen.  Ved kapitalindkomst kan børn under 18 år bruge deres frikort og først betale skat af de løbende gevinster, når de overstiger beløbsgrænsen på frikortet. Vigtig viden
Du skal være opmærksom på, at der er grænser for, hvor meget du kan forære nærtbeslægtede, uden at de skal betale gaveafgift – og det gælder, uanset hvilken opsparingsform du vælger. Du kan læse mere om gaveafgift på Skattestyrelsens hjemmeside her. Læs også mere her:
Kickstart dit barns investering, og giv det en god start på opsparingen.
Start en børneopsparing "the Nordnet-way"